**Aktuālās tēmas studiju darbiem 2024/2025**

Augstākā tiesa ir sagatavojusi piedāvājumu iespējamām studiju darbu tēmām, kuru pētniecībā interesantu pienesumu dotu arī Senāta nolēmumos paustās atziņas. Informācija, kā meklēt Senāta nolēmumus publicēta Augstākās tiesas tīmekļvietnē. Vēršam uzmanību, ka ieteiktajās tēmās būtiskas atziņas meklējamas arī Eiropas Savienības Tiesas un Eiropas Cilvēktiesību tiesas nolēmumos.

**Aktualitātes tiesvedībā un Senātā**

1. Kasācijas tiesvedība un process kasācijas instancē (procesuālo tiesību salīdzinošā analīze)
2. Kasācijas instances nozīme tiesību uz taisnīgu tiesu garantēšanā
3. Atteikuma ierosināt kasācijas tiesvedību nozīme tiesisko attiecību taisnīgā noregulējumā
4. Procesuālās ekonomijas principa tvērums un piemērošanas iespējas tiesību uz taisnīgu tiesu kontekstā
5. Tiesu dialoga nozīme personas tiesību uz taisnīgu tiesu garantēšanā
6. Argumentācijas tehnika Senāta nolēmumos
7. Senāta nolēmumos izmantotās juridiskās metodes
8. Vispārējo tiesību principu izmantošana Senāta nolēmumu argumentācijā
9. Eiropas Cilvēktiesību tiesas / Eiropas Savienības Tiesas judikatūras izmantojums Senāta nolēmumu argumentācijā
10. Tiesību doktrīnas / ārvalstu tiesu prakses / ieteikuma tiesību (soft law) izmantojums Senāta nolēmumos

**Krimināltiesības un kriminālprocess**

1. Tiesisks un pamatots tiesas nolēmums Kriminālprocesa likuma 511. panta otrās daļas un 512. panta pirmās daļas izpratnē
2. Tiesību uz kriminālprocesa pabeigšanu saprātīgā termiņā pārkāpuma izvērtējums
3. Liecinieka liecība kā pierādījums kriminālprocesā
4. Apelācijas instances tiesas kompetence krimināllietas nosūtīšanā jaunai izskatīšanai pirmās instances tiesā
5. Kriminālprocesā aizskartā mantas īpašnieka procesuālās garantijas iztiesāšanā
6. Pārsūdzētā nolēmuma tiesiskuma pārbaudes tvērums kasācijas tiesvedībā (Kriminālprocesa 569. panta izpratne un piemērošana).
7. Kasācijas instances tiesas norādījumu obligātums: to identificēšana un ievērošana, izskatot lietu no jauna (Kriminālprocesa likuma 589.pants)
8. Līdzdalība noziedzīgā nodarījumā
9. Aktuālie tiesu prakses jautājumi sodu piemērošanā
10. Atbildību pastiprinošs apstāklis – noziedzīgu nodarījumu recidīvs
11. Noziedzīgi iegūtu līdzekļu legalizācija

**Civiltiesības un civilprocess**

1. Negodprātīga tiesību izmantošana civilprocesā
2. Civilprocesa likuma 5. panta sestās daļās piemērošana
3. Prasības priekšmeta un pamata identificēšana
4. Situācijas, kad var celt atzīšanas prasību
5. Pierādīšanas nasta dažāda veida prasībās
6. Piespriešanas un atzīšanas prasības, to savstarpējā nošķiršana
7. Tiesību uz taisnīgu tiesu un sacīkstes principu mijiedarbība civilprocesā.
8. Kasācijas instances tiesas norādījumu obligātums: to identificēšana un ievērošana, izskatot lietu no jauna (Civilprocesa likuma 476.pants)
9. Tiesības un pienākumi saskarsmes tiesību jautājumos
10. Patērētāju tiesību aizsardzība apdrošināšanas līgumos
11. Īpašuma tiesības izbeigšanās bez īpašnieka gribas (Civillikuma 1033.pants)
12. Kreditora atgādinājuma paziņošana
13. Laulāto visas mantas šķirtības un laulātā atsevišķās mantas institūta nošķiršana

**Administratīvās tiesības**

1. Tiesību normu formālas piemērošanas aizliegums
2. Tiesas pienākumi pierādījumu vērtēšanas jomā (Administratīvā procesa likuma 154. pants)
3. Jaunatklāti apstākļi
4. Kasācijas instances tiesas norādījumu obligātums: to identificēšana un ievērošana, izskatot lietu no jauna (Administratīvā procesa likuma 350. panta tvērums un piemērošanas prakse)
5. Būvniecības tiesību un teritorijas plānošanas jautājumi
6. Latvijas pilsonības piešķiršana un atņemšana
7. Problemātika lietās par izmaksām no Ārstniecības riska fonda
8. Problemātika lietās par Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma pārkāpumiem
9. Ilgstspējīgs risinājums bērnu tiesību lietās
10. Aizliegtas vienošanās konstatēšana un ar to saistītā problemātika
11. **Lēmuma par aizliegumu personai izceļot no valsts tiesiskuma un pamatotības vērtēšana**